b'\n_START_ARTICLE_\nJohanne Luise Heiberg\n_START_SECTION_\nBakgrun\n_START_PARAGRAPH_\nJohanne Luise P\xc3\xa4tges vokste upp i et fattig milj\xc3\xb8 som datter til en vertshuseier av tysk opphav og hans j\xc3\xb8diske hustru. Allerede som barn opptr\xc3\xa5dte hun som danser i foreldrenes markedstelt i Dyrehavsbakken. _NEWLINE_Hun viste tidlig tegn p\xc3\xa5 kunstnerisk talent og begynte p\xc3\xa5 Det Kongelige Teaters ballett i 1820. Med hjelp av utenomst\xc3\xa5ende bidragsgivere kunne hun utdanne seg til skuespillerinne ved Kongelige Teaters dramatiske skole 1826-29.\n_START_SECTION_\nKarriere\n_START_PARAGRAPH_\nAllerede 1823 hadde hun barneroller ved teateret, og 1829-1856 og 1859-64 var hon ansatt ved Det Kongelige Teater samt 1867-74 instrukt\xc3\xb8r ved teaterns talescene. Blant hennes roller merkes Julia i Romeo og Julie, Ofelia i Hamlet, Lady Macbeth i Macbeth og Maria Stuart._NEWLINE_I 1831 giftet hun seg med den ber\xc3\xb8mte og meget eldre kritikeren og skuespillforfatteren Johan Ludvig Heiberg, et gifterm\xc3\xa5l som ytterligere forsterket hennes posisjon og gjorde henne kjent under navnet \xc2\xabfru Heiberg\xc2\xbb. Ektefellene Heiberg ble et begrep, og deres hjem et kulturelt samlingspunkt i K\xc3\xb8benhavn._NEWLINE_I romantikken skrev Henrik Hertz, Adam Oehlenschl\xc3\xa4ger og H. C. Andersen en rekke skuespill med splittede, demoniske kvinner i hovedrollen til henne._NEWLINE_Etter \xc3\xa5 ha sluttet \xc3\xa5 opptre, fungerte fru Heiberg fra 1867-1874 som \xc2\xabSceneinstruktrise\xc2\xbb ved Det kongelige Teater._NEWLINE_I 1882 utga hun boken Peter Andreas Heiberg og Thomasine Gyllembourg. En Beretning st\xc3\xb8ttet paa efterladte Breve, som var utdrag av brev skrevet av hennes svigerforeldre._NEWLINE_Hennes selvbiografi, Et Liv gjenoplevet i Erindringen, ble utgitt fra 1891-1892 av A.D. J\xc3\xb8rgensen. Boken vakte voldsomt r\xc3\xb8re ved utgivelsen, fordi mye i boken ga uttrykk for hennes sterkt subjektive (og ikke alltid sanne) oppfatning av begivenhetene \xe2\x80\x93 noen kalte derfor sp\xc3\xb8kefullt boken for \xc2\xabEt Liv genopl\xc3\xb8jet i Erindringen\xc2\xbb._NEWLINE_Hun pryder en dansk pengeseddel, 200 kroner.'